बदायूं में 6 दिनों से घर से लापता महिला का सिर कटा शव बरामद किया गया है. परिजनों ने उसकी गुमशुदगी की रिपोर्ट थाने में दर्ज कराई थी. पुलिस ने शव को पोस्टमार्टम के लिए भेज दिया है.मामला सिविल लाइंस थाना क्षेत्र के आरिफपुर नवादा गांव का है. बताया जा रहा है कि भगवान दास की पत्नी अमरवती 20 जुलाई को घर से खेत पर जानवरों के लिए चारा लेने गई. उसके बाद घर नहीं लौटी. एसपी सिटी जितेन्द्र कुमार श्रीवास्तव ने बताया कि पुलिस ने परिजनों को बताया कि एक महिला का शव जीटीआई कॉलेज के पास खेत में पड़ा हुआ है. परिजनों ने जाकर देखा तो अमवरती की थी. इस पर परिजन अवैध संबंधों में अमरवती की हत्या मान रहे है और दो लोगों के खिलाफ नामजद तहरीर दी है.